text: [{"text_idx": "#000002", "text": "DR skrivar um Gitte, i\u00f0 hevur diabetes 2, og sum hevur minka\u00f0 insulin-ny\u0301tsluna ni\u00f0ur i\u0301 helvt vi\u00f0 at eta \u2018Low Carb High Fat\u2019 kost. Hesin kostur er i\u0301 tra\u0301\u00f0 vi\u00f0 vi\u00f0m\u00e6lini i\u0301 samband vi\u00f0 ny\u0301ggja gransking fra\u0301 Odense Universitetshospital, sum ver\u00f0ur givin u\u0301t i\u0301 altjo\u0301\u00f0a ti\u0301\u00f0arriti i\u0301 dag."}, {"text_idx": "#000003", "text": "DR skrivar, at har gitte fyrr goymdi rugbrey\u00f0, mj\u00f8l og pasta, eru hesar v\u00f8rur nu\u0301 skiftar u\u0301t vi\u00f0 fr\u00e6 og kjarnur av ymsum slag. Gitte hevur vi\u00f0 kostbroytingum minka\u00f0 um helmingin av si\u0301ni insulinny\u0301tslu."}, {"text_idx": "#000004", "text": "Hon hevur diabetes 2 og hevur tiki\u00f0 lut i\u0301 eini granskingar\u00e6tlan, har eti\u00f0 var samb\u00e6rt prinsippunum um Low Carb High Fat, vi\u00f0 \u00f8\u00f0rum or\u00f0um li\u0301ti\u00f0 av kolv\u00e6tu og no\u0301gv av feitti, mangan stytt LCHF. Ti\u0301skil hevur Gitte tiki\u00f0 kolv\u00e6tuna u\u0301r kostinum, og etur nu\u0301 i\u0301 mesta mun sm\u00f8r, olju, kj\u00f8t og feitt."}, {"text_idx": "#000005", "text": "\u201cEg havi fingi\u00f0 ta\u00f0 no\u0301gv betri. Eg havi meira orku, eg eri ikki n\u00e6r na\u0301mindi so troytt, og eg eri alti\u0301\u00f0 mett,\u201d sigur Gitte Frederiksen vi\u00f0 heimasi\u0301\u00f0una hja\u0301 DR."}, {"text_idx": "#000006", "text": "Hon er ein av 165 royndarperso\u0301num, sum hava veri\u00f0 vi\u00f0 i\u0301 eini granskingar\u00e6tlan, sum ver\u00f0ur u\u0301tgivin i\u0301 dag i\u0301 l\u00e6knaliga ti\u0301\u00f0arritinum 'Annals of Internal Medicine'."}, {"text_idx": "#000008", "text": "\u201cHetta er sera slo\u0301\u00f0bro\u0301tandi. Hetta er fyrstu fer\u00f0 at veruliga mong hava roynt at eti\u00f0 hendan kostin og hava fingi\u00f0 veruliga go\u0301\u00f0 u\u0301rslit vi\u00f0 ti\u0301. Men ta\u00f0 hevur mangla\u00f0 gransking, sum kundi undirbyggja, at hetta er gott allan vegin runt."}, {"text_idx": "#000009", "text": "B\u00e6\u00f0i fyri livrina, blo\u0301\u00f0rensli\u00f0 og blo\u0301\u00f0sukri\u00f0. Og ta\u00f0 er ta\u00f0, vit hava vi\u0301st a\u0301 nu\u0301,\u201d sigur Camilla Dalby Hansen vi\u00f0 DR."}, {"text_idx": "#000010", "text": "Fyri Gitte Frederiksen, i\u00f0 arbei\u00f0ir sum sju\u0301krar\u00f8ktarfr\u00f8\u00f0ingur, hevur ta\u00f0 tiki\u00f0 naka\u00f0 av ti\u0301\u00f0 at venja seg vi\u00f0 broyttu kostvanarnar. Serliga ti\u0301 teir eru so langt fra\u0301 ti\u0301, sum hon a\u0301\u00f0ur helt vera heilsugo\u0301\u00f0an kost."}, {"text_idx": "#000011", "text": "\u201cEg njo\u0301ti mi\u0301n bu\u0301ff og eina feittranda\u00f0a kotelet, sum eg plagdi at sleppa m\u00e6r undan fyrr, ti\u0301 eg hev\u00f0i l\u00e6rt, at feitt er vandamiki\u00f0. Eg veit v\u00e6l at ta\u00f0 ikki er so politiskt korrekt at eta so miki\u00f0 no\u0301gv u\u0301r djo\u0301rari\u0301kinum, men ta\u00f0 geri eg,\u201d sigur Gitte vi\u00f0 heimasi\u0301\u00f0una hja\u0301 DR."}, {"text_idx": "#000015", "text": "Luttakararnir hava ikki eti\u00f0 ri\u0301s, brey\u00f0, pasta og epli."}, {"text_idx": "#000017", "text": "Men tey hava eisini eti\u00f0 metta\u00f0 feitt - eitt nu\u0301 fra\u0301 feitum osti og feitum mjo\u0301lkav\u00f8rum sum t.d. 38% su\u0301rro\u0301ma."}, {"text_idx": "#000019", "text": "DR skrivar at a\u0301lei\u00f0 300.000 danir li\u0301\u00f0a av diabetes 2. Mangir eta eftir verandi kostra\u0301\u00f0um fra\u0301 danska Diabetesfelagnum, sum i\u0301 sto\u0301ran mun er i\u0301 tra\u0301\u00f0 vi\u00f0 almennu kostra\u0301\u00f0ini fra\u0301 Sundhedsstyrelsen. Hetta eru ra\u0301\u00f0ini um at eta fullkorn, minni av kj\u00f8ti, og at halda seg til soltnar mjo\u0301lkav\u00f8rur og u\u0301rdra\u0301ttir - og ongi tilm\u00e6li um at eta no\u0301gv feitt."}, {"text_idx": "#000020", "text": "\u201cEg havi kent ta\u00f0 sum at eg ma\u0301 r\u00e6ttvi\u0301sgera, at eg eti\u00f0 hendan kostin, ta\u0301 i\u00f0 eg nu\u0301 havi diabetes, ti\u0301 Diabetesfelagi\u00f0 m\u00e6lir til naka\u00f0 anna\u00f0,\u201d sigur Gitte Frederiksen."}, {"text_idx": "#000021", "text": "Men ho\u0301ast hetta ikki eru kostra\u0301\u00f0ini, sum danska Diabetesfelagi\u00f0 vi\u00f0m\u00e6lir, so fegnast felagi\u00f0 um granskingina."}, {"text_idx": "#000022", "text": "\u201cVit vita ju\u0301, at ta\u0301 i\u00f0 tu\u0301 hevur typu 2 diabetes, so r\u00e6\u00f0ur um at fa\u0301a blo\u0301\u00f0sukri\u00f0 ni\u00f0ur, og ta\u00f0 kann gerast upp a\u0301 fleiri ma\u0301tar. Ein ma\u0301ti er at broyta kostin. Og tess fleiri ma\u0301tar, tu\u0301 kanst gera ta\u00f0, ju\u0301 betri, ti\u0301 so eru fleiri m\u00f8guleikar fyri \u00f8ll, i\u0301 mun til hetta, at l\u00e6kka blo\u0301\u00f0sukri\u00f0 vi\u00f0 kostbroytingum,\u201d sigur Tanja Thybo, granskingarlei\u00f0ari hja\u0301 Diabetesfelagnum vi\u00f0 DR."}, {"text_idx": "#000023", "text": "Longu i\u0301 dag vi\u00f0m\u00e6lir diabetesfelagi\u00f0 at minka um kolv\u00e6tuna (brey\u00f0, pasta, ri\u0301s, epli) og vaksa um heilsugo\u0301\u00f0a feitti\u00f0, sigur Tanja Thybo. Men felagi\u00f0 fer samb\u00e6rt henni ikki at broyta si\u0301ni tilm\u00e6li vegna eina einstaka granskingar\u00e6tlan."}, {"text_idx": "#000024", "text": "Luttakararnir i\u0301 royndunum hja\u0301 Odense Universitetshospital hava fingi\u00f0 so no\u0301gv feitt sum gj\u00f8rligt fra\u0301 avokadum, oljum og n\u00f8tum. Men i\u0301 mun til almennu kostra\u0301\u00f0ini fra\u0301 Sunhedsstyrelsen, so hava royndarluttakararnir ikki hildi\u00f0 seg aftur vi\u00f0 60% ro\u0301maosti ella 38% su\u0301rro\u0301ma og sli\u0301kum, sum hevur veri\u00f0 ein v\u00e6lkomin partur av kostinum."}, {"text_idx": "#000025", "text": "Men ta\u00f0 merkir ikki, at ta\u00f0 hevur veri\u00f0 \u00f8ktur vandi fyri blo\u0301\u00f0proppum, sum er ein vanlig fatan. Tv\u00f8rturi\u0301mo\u0301ti, sigur Camilla Dalby Hansen."}, {"text_idx": "#000026", "text": "\u201cHann (kosturin, red.) b\u00f8tir um sera mong av teimum parametrum, sum \u00f8kja vandan fyri blo\u0301\u00f0t\u00f8ppum. Ta\u00f0 er ikki bara ta\u00f0, at feitti\u00f0 hv\u00f8rvur av bu\u0301kinum, ta\u00f0 hv\u00f8rvur eisini fra\u0301 g\u00f8gnunum, og blo\u0301\u00f0sukri\u00f0 gerst betri, eins og insulinkenslusemi\u00f0 batnar. So hatta er alt sovor\u00f0i\u00f0, sum minkar um vandan fyri at fa\u0301a blo\u0301\u00f0t\u00f8ppar,\u201d sigur Camilla Dalby Hansen vi\u00f0 DR."}, {"text_idx": "#000027", "text": "Samb\u00e6rt Odense Universitetscenter er hetta tann fyrsta og st\u00f8rsta granskingar\u00e6tlanin i\u0301 heiminum, sum vi\u0301sir a\u0301rinini, i\u00f0 feitthaldigur kostur hevur a\u0301 typu 2 diabetes, vektminking og feittlivur."}, {"text_idx": "#000028", "text": "Granskingar\u00e6tlanin hja\u0301 Odense Universitetshospital hevur seinastu seks a\u0301rini framt kanningar, har 165 sju\u0301klingar vi\u00f0 typu 2 diabetes skuldu fylgja LCHF ella einum soltnum kosti i\u0301 seks ma\u0301na\u00f0ir."}, {"text_idx": "#000029", "text": "U\u0301rslitini fra\u0301 granskingini ver\u00f0a kunngj\u00f8rd i\u0301 dag i\u0301 einum av heimsins st\u00f8rstu l\u00e6knaligu ti\u0301\u00f0arritunum; 'Annals of Internal Medicine'."}, {"text_idx": "#000030", "text": "Vo\u0301nar at minka enn meira um medisinny\u0301tsluna"}, {"text_idx": "#000031", "text": "Gitte Frederiksen grei\u00f0ir fra\u0301, at onkunti\u0301\u00f0 hon er i\u0301 by\u0301num, so kann ta\u00f0 vera trupult at halda seg til kost\u00e6tlanina, ti\u0301 at epli og pasta eru so vanligir partar av danska kostinum. So av og a\u0301 etur hon eitt eittans epli. Men onganti\u0301\u00f0 meira enn ta\u00f0. Og ta\u00f0 er sja\u0301lvdan at hon slakar i\u0301 fleiri dagar a\u0301 ra\u00f0."}, {"text_idx": "#000032", "text": "\u201cTa\u0301 noy\u00f0ist eg at rinda pri\u0301sin vi\u00f0 ta\u00f0 sama. Vanliga vi\u00f0 at eg gerist troytt, fa\u0301i ilt i\u0301 li\u00f0ir og musklar og kroppurin gerst str\u00e6vin,\u201d sigur Gitte Frederiksen vi\u00f0 DR."}, {"text_idx": "#000033", "text": "I\u0301 dag er hennara blo\u0301\u00f0sukur vanligt, og ho\u0301ast hon hevur ta\u00f0 betri og hevur minka\u00f0 munandi um insulin-ny\u0301tsluna, so vo\u0301nar hon at kunna fa\u0301a ny\u0301tsluna enn meira ni\u00f0ur."}, {"text_idx": "#000034", "text": "\u201cEg havi ein dreym um kanska at sleppa heilt av vi\u00f0 ta\u00f0. Ta\u00f0 er ikki vist, ta\u00f0 fer at eydnast, ti\u0301 eg havi havt diabetes i\u0301 mong a\u0301r. Men bara at fa\u0301a minka um ta\u00f0, er eisini framstig,\u201d sigur hon at enda i\u0301 greinini."}, {"text_idx": "#000035", "text": "Les greinina a\u0301 DR her - Ny diabetesforskning anbefaler fedt og gr\u00f8ntsager i kosten: Nu har Gitte halveret brug af insulin"}, {"text_idx": "#000036", "text": "Arni Astrup, fyrrverandi professari vi\u00f0 fro\u0301\u00f0skaparsetri\u00f0 i\u0301 Keypmannahavn og kendur kostserfr\u00f8\u00f0ingur, sum nu\u0301 arbei\u00f0ir fyri Novo Nordisk Grunnin, skrivar i\u0301 morgun solei\u00f0is a\u0301 Facebook:"}, {"text_idx": "#000037", "text": "\u201cFyri 7 a\u0301rum si\u0301\u00f0ani skriva\u00f0u vit, at minking av kolv\u00e6tu eigur at vera fyrsta val ta\u0301 i\u00f0 typu 2 diabetes er sta\u00f0fest - deiligt at si\u0301ggja at ny\u0301ggj gransking vi\u0301\u00f0kar um pro\u0301vtilfari\u00f0 sum talar fyri hesari vi\u00f0ger\u00f0. T\u00f8rvur er framvegis a\u0301 eini sto\u0301rari langti\u0301\u00f0arkanning, sum eisini umfatar kardiometabolar endaknu\u0301tar. I\u0301 Novo Nordisk Grunninum eru vit farin at hugsa um, hv\u00f8rt vit kundu stu\u00f0la eini sli\u0301kari granskingar\u00e6tlan.\u201d"}, {"text_idx": "#000038", "text": "Herfyri var H\u00f8gni Sloan Justesen gestur i\u0301 morgunsendingini i\u0301 Kringvarpi F\u00f8roya og greiddi fra\u0301 hvussu sokalla\u00f0ur keto-kostur, sum er a\u0301lei\u00f0 ta\u00f0 sama sum LCHF, kann fyribyrgja og hja\u0301lpa i\u0301 sambandi vi\u00f0 pre-diabetes og diabetes 2. Hoyr samr\u00f8\u00f0una vi\u00f0 H\u00f8gna her."}, {"text_idx": "#000039", "text": "Heimsins kendasta og mest lisna heimasi\u0301\u00f0a i\u0301 sambandi vi\u00f0 LCHF og Keto-kost, er helst si\u0301\u00f0an hja\u0301 svenska l\u00e6knanum dr. Andreas Ehnfeldt (kostdoktorn.se), sum hevur ment seg til eina altjo\u0301\u00f0a si\u0301\u00f0u vi\u00f0 tilfari a\u0301 fleiri tunguma\u0301lum. Har er sera no\u0301gv a\u0301hugavert at finna, b\u00e6\u00f0i vi\u0301sindaligt og praktiskt."}, {"text_idx": "#000041", "text": "Pub.Med.Gov - Dietary carbohydrate restriction as the first approach in diabetes management: critical review and evidence base"}, {"text_idx": "#000043", "text": "Mest lisi\u00f0 a\u0301 Hinvegin Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum teksti Uttanlands \"Einki passar, sum vit hoyra\" - brot u\u0301r samr\u00f8\u00f0u millum Tucker Carlson og Douglas McGregor - vi\u00f0 f\u00f8 teksti Uttanlands KVO\u0308KING i\u0301 summarfri\u0301 Innanlands B\u00e6\u00f0i lo\u0301\u00f0ur og royndir hermenn eru vi\u00f0 ganga undan hja\u0301 Ukraina Uttanlands Her er KVO\u0308KING partur II - gestur: Birita Lamhauge Jo\u0301ansdo\u0301ttir Innanlands 12 ra\u0301\u00f0, hvussu tu\u0301 vi\u00f0 tolni kanst uppala viljasterka og li\u0301vliga barn ti\u0301tt Innanlands Amerikanska orkuma\u0301lara\u0301\u00f0i\u00f0 sigur nu\u0301, at Kovid19 helst er liki\u00f0 u\u0301r eini starvsstovu Uttanlands Sta\u00f0fest enn einafer\u00f0: Munnbind gera ongan mun fyri koronu ella influensu Uttanlands Videos Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum tekstiUttanlands \"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 tekstiUttanlands"}, {"text_idx": "#000044", "text": "Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum teksti Uttanlands \"Einki passar, sum vit hoyra\" - brot u\u0301r samr\u00f8\u00f0u millum Tucker Carlson og Douglas McGregor - vi\u00f0 f\u00f8 teksti Uttanlands KVO\u0308KING i\u0301 summarfri\u0301 Innanlands B\u00e6\u00f0i lo\u0301\u00f0ur og royndir hermenn eru vi\u00f0 ganga undan hja\u0301 Ukraina Uttanlands Her er KVO\u0308KING partur II - gestur: Birita Lamhauge Jo\u0301ansdo\u0301ttir Innanlands 12 ra\u0301\u00f0, hvussu tu\u0301 vi\u00f0 tolni kanst uppala viljasterka og li\u0301vliga barn ti\u0301tt Innanlands Amerikanska orkuma\u0301lara\u0301\u00f0i\u00f0 sigur nu\u0301, at Kovid19 helst er liki\u00f0 u\u0301r eini starvsstovu Uttanlands Sta\u00f0fest enn einafer\u00f0: Munnbind gera ongan mun fyri koronu ella influensu Uttanlands"}, {"text_idx": "#000045", "text": "Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum teksti"}, {"text_idx": "#000046", "text": "\"Einki passar, sum vit hoyra\" - brot u\u0301r samr\u00f8\u00f0u millum Tucker Carlson og Douglas McGregor - vi\u00f0 f\u00f8 teksti"}, {"text_idx": "#000047", "text": "B\u00e6\u00f0i lo\u0301\u00f0ur og royndir hermenn eru vi\u00f0 ganga undan hja\u0301 Ukraina"}, {"text_idx": "#000049", "text": "Amerikanska orkuma\u0301lara\u0301\u00f0i\u00f0 sigur nu\u0301, at Kovid19 helst er liki\u00f0 u\u0301r eini starvsstovu"}, {"text_idx": "#000050", "text": "Sta\u00f0fest enn einafer\u00f0: Munnbind gera ongan mun fyri koronu ella influensu"}, {"text_idx": "#000051", "text": "Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum tekstiUttanlands \"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 tekstiUttanlands"}, {"text_idx": "#000052", "text": "\"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 teksti"}]